МахIмуд гьитIинаб къоялдаса нахъе вукIана бегIераб рагIиги пагьмуяб кIалги бугев чи. Гьелъие нугIлъи гьабула С. ГIазизовас «МахIмудие гьудулзабазухъ» абураб тIехьалда къун ругел живго шагIирасул рагIабаз. МахIмудида цадахъ батагьаздаги, Бакуялдаги, Туплисалдаги вукIарав Гъоркьияб ЧIугIлиса ГIабдулалгун гьабураб накъитаялъул бицунаго, С. ГIазизовас хъвалеб буго гьадин: «ТIоцебе дуца кечI кидайин хъварабан гьикъидал, гьес (МахIмудица – К. С) бицана, жинца гьел хъвалел рукIинчIин, - мацIалде бачIараб жанибги толеб букIинчIин», - ан. Хадубги тIад жубалеб буго: «РакIалда бугин гьитIинго рахчирукъ хIалаго ккараб къиса. Ниж рихьарабго Заза ахIдезе лъугьанила, дун щвезегIан чIаян Исубги лъугьанила ханжар хъвагIезабизе. Нижеца гьениса ракь танила, амма анирегIан щвараб бакIалда лъанила дир къенсер ччукIун букIин ва гьениса